**Farské oznamy**

**Jedenásta nedeľa – Najsvätejšej Trojice - rok C (15. 6. 2025)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda | Najsvätejšieho Kristovho Tela a Krvi, vigília  | 17.30 |
| Štvrtok | Najsvätejšieho Kristovho Tela a Krvi, slávnosť, prikázaný sviatok | 16. 00 Oblazov a 17.30 |
| Piatok |  | 17.00 |
| Sobota |  | 10. 00 sviatosť birmovania; 18.00 Oblazov |
| Nedeľa | Dvanásta nedeľa v cezročnom období | 8.00 a 10.30 |

Rodičia a starí rodičia malého Lea za ktorého sa modlíme, veľmi ďakujú za naše modlitby. Jeho stav sa vďaka Bohu a vašim modlitbám stále zlepšuje. V septembri by mal podstúpiť ďalšie kontrolné vyšetrenie, či mu správne dorastajú obličky a pľúca. Vytrvajme v modlitbách.

Dnes po sv. omši bude zbierka na rekonštrukciu nášho kostola.

V pondelok o 18.30 vo farskom kostole bude nácvik liturgie na birmovku. Účasť všetkých birmovancov je nutná. V stredu o 17.00 rodičia birmovancov spolu s birmovancami budú upratovať kostol pred birmovkou a o 18.30 bude stretnutie s Ingou o modlitbe príhovoru v dome nádeje.

V piatok o 19.00 hod. v kostole bude sv. spoveď pre birmovancov a ich rodičov. Prosím, aby sa dobre pripravili, najlepšie, keď si hriechy i napíšu na papier.

V sobotu 21.6. o 10.00 hod. našu farnosť navštívi otec biskup Mons. Tomáš Galis a vyslúži našim birmovancom sviatosť birmovania.

V nedeľu 29.6. v spolupráci s obecným úradom, poľovníckym združením, dobrovoľným hasičským zborom a inými dobrovoľníkmi vás srdečne pozývam na VI. ročník Stretnutia priateľov Valchovej. Začneme sv. omšou o 11.00 hod., hlavným celebrantom bude SLLic. PaedDr. Pavol Zvara PhD., rektor Pápežského kolégia sv. Cyrila a Metoda v Ríme. Po sv. omši si bude možné zakúpiť občerstvenie a priateľsky si posedieť. Ak by nám chcel niekto s občerstvením pomôcť, budeme vďační. Starších ľudí, ktorí nevládzu prejsť a chceli by ísť spolu s nami vyvezieme autami. Prosím, aby ste sa zapísali v sakristii, aby sme vedeli koľko vás bude a ako sa máme pripraviť. Odchádzali by sme z parkoviska pri kostole o 10.00 hod. Ak bude dobré počasie sv.omša o 10.30 nebude.

Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole.

Chcem sa srdečne poďakovať mužom, ktorí sa zúčastnili počas týždňa na brigáde. Vyniesli sme drevo z povaly, je pripravený bleskozvod a klampiarom sa podarilo dokončiť strechu. Možno trošku slov k plechu. Používame titánzinkový plech, ktorého trvácnosť je 80-100 rokov. Vidíte, že nám na tej streche pracuje a premenil sa na taký tmavší. Je to normálny proces a ten plech sa celý za rok, dva potiahne takou patinou a osivie.  Ďakujem za pochopenie a pomoc.

Dnes o 18.00 v Kotešovej v kaštieli na nádvorí bude otvárací koncert. Ste srdečne pozvaní. Vstupenky si bude možné zakúpiť pri vstupe.

Ďakujem za vaše modlitby, upratovanie i v dome nádeje, kvetinovú výzdobu, finančnú podporu našej farnosti i za každý druh pomoci a na budúci týždeň prosím o upratovanie rodičov birmovancov. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii alebo stiahnuť na našej web stránke [www.kotesova.fara.sk](http://www.kotesova.fara.sk).

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.